Rikunarita-ORG/Wikinium huggingface dataset:
# Parang Dunia II

**Parang Dunia Kadua** (disingkek **Parang Dunia II** atau **PD II**) adolah parang dunia nan balansuang antaro 1939 hinga 1945, walau babarapo konflik takaik lah tajadi labiah daulu. Parang ko maliputi sabagian gadang nagara-nagara di dunia, tamasuak sadonyo nagara adikuasa, nan akianyo manjadi duo aliansi maliter: Sakutu jo Aksis. Iko adolah parang nan paliang laweh taseba dalam sijarah, malibaikan labiah dari 100 juta urang dari 30 labiah nagara. Dalam situasi "parang total" ko, nagara-nagara utamo nan talibaik mangarahan sadonyo kamampuan ekonomi, industri, jo ilimu pangatauan nan ado ka dalam upayo paparangan, inggo indak ado lai bedonyo antaro sumberdaya sipil jo maliter. Kamatian masal masarakaik sipil, sarupo kajadian Holokaus (kiro-kiro 11 juta urang tewas), pamboman strategis pado pusek industri jo populasi (kiro-kiro satu juta urang tewas, tamasuak pamboman atom di Hiroshima dan Nagasaki), saluruahnyo dipakiroan lah mambuek sakitar 50 juta inggo 85 juta urang tewas tabunuah. Iko manjadian Parang Dunia II sabagai konflik nan paliang mamatian dalam sijarah umaik manusia.

## Catatan kaki

## Rujuakan

* Fitzgerald, Stephanie (2011). *Children of the Holocaust*. Mankato, MN: Compass Point Books. ISBN 9780756543907.
* Hedgepeth, Sonja; Saidel, Rochelle (2010). *Sexual Violence against Jewish Women During the Holocaust*. Lebanon, NH: University Press of New England. ISBN 9781584659044.
* Sommerville, Donald (2008). *The Complete Illustrated History of World War Two: An Authoritative Account of the Deadliest Conflict in Human History with Analysis of Decisive Encounters and Landmark Engagements*. Leicester: Lorenz Books. ISBN 978-0-7548-1898-4.
# Abjad Yunani

| Aksara Yunani  |
| --- |
|  |
| Jinih | Abjad |
| Bahaso | Yunani |
| Wakatu | c. 800 SM – kini ko |
| Sistem induak | Hieroglif Mesir* Abjad Proto-Sinaitik
	+ Abjad Phoenicia
		- Aksara Yunani
 |
| Sistem anak | * Goth
* Glagolitic
* Cyril
* Qibti
* Armenia
* Itali Tuo
* Latin
 |
| Arah tulih | Left-to-right |
| ISO 15924 | `Grek, 200` |
| Alias Unikod | Greek |
| Jarak Unikod | * U+0370–U+03FF Greek and Coptic
* U+1F00–U+1FFF Greek Extended
 |
|

**Aksara**, **Huruf** atau **Abjad Yunani** (atau **Abjad Grek**) alah digunoan untuak manulih bahaso Yunani samanjak abaik ka-8 SM. Inyo tabik dari abjad Phoenicia nan labiah tuo, jo marupoan aksara partamo nan mampunyoi huruf untuak vokal jo konsonan. Inyo moyang kapado aksara-aksara Latin jo Cyril (atau Sirilik, *Cyrillic*). Salain dari panggunoannyo untuak manulih bahaso Yunani, inyo juo manjadi sumber simbol teknikal jo label di bidang-bidang matematika, sains jo bidang-badang lain.

Dalam bantuak kuno jo moden, aksara Yunani mampunyoi 24 huruf, diatua dari huruf alpha ka omega. Sarupo jo Latin jo Cyril, pado asanyo, aksara Yunani anyo ado ciek bantuak untuak satiok huruf; inyo mangambangan pabedoan huruf gadang jo huruf ketek salari jo Latin di era moden.

Bunyi jo transkripsi lazim buek babarapo huruf babedo antaro Yunani Kuno jo Yunani Moden, sabauk caro bahaso Yunani disabuik lah batuka bana dari abaik ka-5 inggo kini ko. Yunani Moden jo Kuno manggunoan tando diakritik babedo. Ortografi politonik, nan digunoan dek Yunani Kuno mampunyoi banyaik diakritik, sarupo tando aksen untuak aksen nada, tando angok buek bunyi /h/, jo subskrip iota untuak bunyi /i/. Ortografi dalam ijoan Yunani Moden lah dimudahan ka sistem monotonik nan anyo manggunoan duo tando diakritik: aksen akut jo diaresis.

## Rujuakan